P6_TA(2005)0047

Teatavate Côte d'Ivoire'i isikute ja üksuste vastu suunatud eripiirangud *

Euroopa Parlamendi õigusloomega seotud resolutsioon nõukogu määruse ettepaneku kohta, millega kehtestatakse teatavate isikute ja üksuste vastu suunatud eripiirangud seoses olukorraga Côte d'Ivoire'il (KOM(2004)0842 - 15518/2004 - C6-0023/2005 - 2004/0286(CNS))

(Nõuandemenetlus)

Euroopa Parlament,

- võttes arvesse komisjoni ettepanekut nõukogule (KOM(2004)0842) [1];

- võttes arvesse nõukogu dokumenti (15518/2004);

- võttes arvesse EÜ asutamislepingu artikleid 60 ja 301;

- võttes arvesse EÜ asutamislepingu artiklit 308, mille alusel nõukogu konsulteeris parlamendiga (C6-0023/2005);

- võttes arvesse oma kodukorra artiklit 51;

- võttes arvesse kodanikuvabaduste, justiits- ja siseasjade komisjoni raportit, samuti arengukomisjoni ning majandus- ja rahanduskomisjoni arvamusi (A6-0042/2005);

1. kiidab komisjoni ettepaneku muudetud kujul heaks;

2. kutsub seetõttu komisjoni üles oma ettepanekut muutma vastavalt EÜ asutamislepingu artikli 250 lõikele 2;

3. kutsub nõukogu üles teavitama parlamenti, kui ta kavatseb parlamendi poolt heaks kiidetud teksti muuta;

4. palub nõukogul parlamendiga uuesti konsulteerida, kui nõukogu kavatseb komisjoni ettepanekut oluliselt muuta;

5. palub kuni kolmeks kuuks peatada töö komisjoni ettepanekuga muudetud kujul, et mitte ohustada Lõuna-Aafrika Vabariigi presidendi Thabo Mbeki vahendustegevust, mille eesmärgiks on käivitada uuesti läbirääkimised sõdivate poolte vahel;

6. teeb oma presidendile ülesandeks edastada Euroopa Parlamendi seisukoht nõukogule ja komisjonile.

KOMISJONI ETTEPANEK | PARLAMENDI MUUDATUSETTEPANEKUD |

Muudatusettepanek 1

Põhjendus 3 a (uus)

| 3 a) Aafrika Liidu tippkohtumisega uuendati Lõuna-Aafrika Vabariigi presidendi Thabo Mbeki mandaati, paludes viimasel uuesti käivitada sõdivate poolte vahel allkirjastatud rahulepingu rakendamine. |

Muudatusettepanek 2

Põhjendus 3 b (uus)

| 3 b) Euroopa Liidu liikmesriigid, kes on ka ÜRO Julgeolekunõukogu liikmed, tagavad põhiõiguste täieliku austamise: eriti vastavalt ÜRO Julgeolekunõukogu resolutsioonile 1572(2004) võetud meetmete vastuvõtmisel ja muutmisel ning teavitavad nõuetekohaselt teisi liidu liikmesriike, samuti ühenduse institutsioone meetmetest, mis võivad mõjutada ühenduse õiguskorda;eriti Lina-Marcoussis' ja Accra III lepingute järgsel desarmeerimisel, mis võimaldaks korraldada rahvahääletuse põhiseaduse artikli 35 tühistamiseks ning seejärel vabad presidendivalimised. |

Muudatusettepanek 3

Põhjendus 3 c (uus)

| 3 c) ÜRO Julgeolekunõukogu resolutsiooni 1572(2004) alusel sätestatud meetmete kohaldamisel tagab ühendus nimetatud meetmete kooskõlastamise AKV-ELi 23. juunil 2000. a Cotonous (Benin) allkirjastatud partnerluslepinguga, eriti selle artiklite 8 ja 96 alusel läbi viidavate menetlustega; |

Muudatusettepanek 4

Põhjendus 3 d (uus)

| 3 d) Käesolevas määruses sätestatud meetmetega ei piirata muude meetmete võtmist, mille eesmärk on Linas-Marcoussis' ja Accra III lepingute rakendamine, eriti uurimis- ja kohtumõistmiskohustust vastavalt rahvusvahelistele inimõiguste konventsioonidele seoses isikutega, keda kahtlustatakse inimõiguste ja rahvusvahelise humanitaarseaduse raskes rikkumises, samuti uurimise avamist Rahvusvahelise Kriminaalkohtu prokuröri poolt olukorra suhtes Côte d'Ivoire'il seoses juhtumi ajutise üleandmisega Côte d'Ivoire'i ametivõimudelt kriminaalkohtule 1. oktoobril 2003. a vastavalt Rooma statuudi artiklile 12; |

Muudatusettepanek 5

Artikli 2 lõige 1

1) Külmutatakse kõik rahalised vahendid ja majandusressursid, mida I lisas loetletud füüsilised või juriidilised isikud, üksused või asutused otseselt või kaudselt omavad või kontrollivad. | 1) Külmutatakse kõik rahalised vahendid ja majandusressursid, mida komisjoni poolt artikli 10 alusel koostatud nimekirjas loetletud füüsilised või juriidilised isikud, üksused või asutused otseselt või kaudselt omavad või kontrollivad. |

Muudatusettepanek 6

Artikli 7 lõige 3

3. Kogu käesoleva artikli kohaselt edastatud või saadud teavet kasutatakse ainult sel otstarbel, milleks see edastati või saadi. | 3. Kogu käesoleva artikli kohaselt edastatud või saadud teavet kasutatakse ainult sel otstarbel, milleks see edastati või saadi. Teavet kasutatakse eranditult ainult perioodi jooksul, mis on vajalik varade külmutamiseks, ja kooskõlas sobiva andmekaitseprogrammiga. |

Muudatusettepanek 7

Artikkel 9 a (uus)

| Artikkel 9 a Kõikidele füüsilistele või juriidilistele isikutele, üksustele või asutustele, kelle rahalised vahendid ja majandusressursid on külmutatud ebaõiglaselt, makstakse hüvitist summas, mis vastab ebaõiglaselt kannatatud kahju iseloomule ja ulatusele. |

Muudatusettepanek 8

Artikkel 10 sissejuhatav osa

Komisjonil on õigus: | Komisjonil on õigus pärast Euroopa Parlamendiga konsulteerimist: |

Muudatusettepanek 9

Artikli 10 punkt a

a)parandada I lisa kas ÜRO Julgeolekunõukogu või sanktsioonide komitee otsuste alusel ja | a)koostada ja parandada kas ÜRO Julgeolekunõukogu või sanktsioonide komitee otsuste alusel juriidiliste või füüsiliste isikute, asutuste või organite nimekirja, kelle varad ning majanduslikud ressursid tuleb külmutada ning parandada nimekirja tõestatud vigade korral ja |

Muudatusettepanek 10

Artikli 10 punkt b

b)muuta II lisa liikmesriikide esitatud teabe alusel. | b)muuta lisa liikmesriikide esitatud teabe alusel. |

Muudatusettepanek 11

Artikli 10 esimene lõik a (uus)

| Esimese lõigu punktis a sätestatud nimekirja koostamise ja muutmise korral peab komisjon sellest eelnevalt konfidentsiaalselt teavitama Euroopa Parlamendi kodanikuvabaduste, justiits- ja siseasjade komisjoni ning arengukomisjoni. |

Muudatusettepanek 12

Lisa 1

Lisa 1 Artiklis 2 sätestatud füüsiliste ja juriidiliste isikute ning organite ja asutuste nimekiri. | kustutatud |

[1] ELTs seni avaldamata.

[2] EÜT L 317, 15.12.2000, lk 3.

--------------------------------------------------